open-index/open-wikipedia-markdown huggingface dataset:
Turn Up the Radio

**Turn Up the Radio** on yhdysvaltalaisen laulaja-lauluntekijä Madonnan kappale hänen kahdenneltatoista, MDNA-studioalbumilta. Kappaleen sanoittivat Madonna,Martin Solveig, Michael Tordjman ja Jade Williams, sekä tuottivat Madonna ja Martin Solveig. Kappale julkaistiin Isossa-Britanniassa 5. elokuuta 2012 albumin kolmantena singlenä.

Kappale on saanut pääosin positiivisia vastaanottoja musiikkikriitikoilta, joista suuri osa piti sitä albumin standout-singlenä ja kehuivat sen tuotantoa. Arvostelijat ylistivät sitä singlenä, mutta jotkut kuitenkin kritisoivat sen kliseisiä sanoituksia. Kappale pääsi listoille Etelä-Koreassa ja Japanissa ennen singlejulkaisua tapahtuneiden latausmäärien johdosta. Kappale oli Madonnan 43:s single, joka sijoittui ensimmäiselle sijalle Billboard Hot Dance Club Play-listalla, nostaen Madonnan johtoon pääsemistä niiden artistien joukossa, jotka ovat saaneet eniten 1. sijalle yltäneitä singlejä kyseisellä listalla. Madonnalla on toiseksi suurin määrä ensimmäisen sijan yltäneitä singlejä *Billboard*-listoilla, päästäen edelleen vain George Straitin, jolla on 44 ensimmäisen sijan saavuttanutta singleä Hot Country Songs-listalla.

Kappaleelle on julkaistu myös musiikkivideo, joka kuvattiin Italian Firenzessä, ja sen ohjasi Tom Munro. Video sai laajaa suosiota kriitikoilta, jotka kritisoivat videon yksinkertaisuutta, mutta vastineeksi monet ylistivät hänen visuaaleja ja merkitsivät videon hänen kaikista parhaimmaksi visuaaliksi moniin vuosiin. Kappale tuli osaksi Madonnan MDNA Tourin settilistaa. Single julkaistiin digitaalisena EP:nä elokuussa 2012, joka sisälsi remixin, jolla duetoi Far East Movement.

## Kappaleet

**Digital Remixes EP**
* 1. "Turn Up the Radio" (Offer Nissim Remix) – 7:28
* 2. "Turn Up the Radio" (Martin Solveig Club Mix) – 5:31
* 3. "Turn Up the Radio" (R3hab Remix) – 5:41
* 4. "Turn Up the Radio" (Madonna vs. Laidback Luke) featuring Far East Movement – 3:23

**Beatport Digital Remixes**
* 1. "Turn Up the Radio" (Offer Nissim Remix) – 7:28
* 2. "Turn Up the Radio" (Martin Solveig Club Mix) – 5:31
* 3. "Turn Up the Radio" (R3hab Remix) – 5:41
* 4. "Turn Up the Radio" (Madonna vs. Laidback Luke Alternative Remix) featuring Far East Movement – 6:02
* 5. "Turn Up the Radio" (Album Version) – 3:46
* 6. "Turn Up the Radio" (Instrumental) – 3:46

## Listasijoitukset

#### Viikottaiset listat

#### Loppuvuoden listat

## Lähteet
The Gang’s All Here (Dropkick Murphysin albumi)

**The Gang’s All Here** on irlantilais-amerikkalaisen punkyhtye Dropkick Murphysin toinen studioalbumi, ja se julkaistiin vuonna 1999. Albumi on yhtyeen ensimmäinen, jolla laulajana toimii Al Barr.

## Kappaleet
Kaikki kappaleet kirjoittanut Ken Casey ja Matt Kelly, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Al Barr – laulu
* Ken Casey – bassokitara, laulu
* Rick Barton – kitara, laulu
* Matt Kelly – rummut
* Joe Delaney – säkkipilli

## Arviot
* Allmusic: 
* Punknews.org: 

## Lähteet
A. W. Lawrence

**Arnold Walter Lawrence** (2. toukokuuta 1900 – 31. maaliskuuta 1991) oli brittiläinen arkeologi ja historioitsija. Hän oli myös T. E. Lawrencen nuorin veli. Lawrence meni naimisiin Barbara Thompsonin kanssa 1925 ja sai tämän kanssa yhden lapsen.

## Lähteet
* 

### Viitteet
Puikkoveitsikalat

**Puikkoveitsikalat** (Hypopomidae) on veitsikaloihin kuuluva heimo. Heimon lajeja tavataan makeista vesistä Keski- ja Etelä-Amerikasta. Eräitä puikkoveitsikalalajeja pidetään akvaariokaloina.

## Lajit ja anatomia
Puikkoveitsikalojen heimoon kuuluu 7 sukua ja 16 lajia. Ruumiinrakenteeltaan ne ovat pitkänomaisia kaloja, joilla osalla ruumis on litteähkö. Ne ovat pienehköjä kaloja, jotka kasvavat noin 9&ndash;35 cm pitkiksi ja suurin laji on nuijaveitsikala (*Brachyhypopomus brevirostris*). Tyypillisiä piirteitä ovat pienikokoiset silmät, hampaiden puuttuminen ja hyvin pitkä peräevä. Muiden veitsikalojen lahkon heimojen tavoin puikkoveitsikaloilla ei ole selkäevää. Heimon kaloilla on lihaskudoksesta muodostunut heikon sähkökentän tuottava elin. Toisin kuin muilla veitsikaloilla, puikkoveitsikalojen tuottava sähkökenttä on pulssimainen. Eräät heimon kalat pystyvät hengittämään happea myös ilmasta.  

## Levinneisyys ja elintavat
Puikkoveitsikalojen levinneisyysalue ulottuu Panamasta Argentiinaan. Ainoa Etelä-Amerikan maa, jossa heimon lajeja ei tavata on Chile. Ne elävät joissa, puroissa, soilla ja tulvaniityillä ja kykenevät selviytymään myös vähähappisissa olosuhteissa.

## Lähteet
CS Fola Esch

**Sporting Circle Fola Esch** on jalkapalloseura Esch-sur-Alzetten kaupungista. Seura on perustettu 1906. CS Fola Esch pelaa Luxemburgin korkeimmalla sarjatasolla Kansallinen divisioonassa. Maansa mestaruuden Fola Esch on voittanut kuudesti 1918, 1920, 1922, 1924. 1930 ja 2013. 

## Joukkue
*Tilanne 18. heinäkuuta 2013*

## Lähteet
Shirak FC

**Shirak Football Club** on jalkapalloseura Gjumrin kaupungista. Seura on perustettu 1958. Shirak FC pelaa Armenian jalkapalloliigassa, joka on Armenian korkein sarjataso. Shirak FC on voittanut Armenian mestaruuden neljästi (1992, 1994. 1999 ja 2013) sekä Armenian cupin kerran vuonna 2012.

Shirak sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 381.

## Lähteet
Kiinteistönhoitaja

**Kiinteistönhoitaja** on henkilö, joka hoitaa ja huoltaa kiinteistöjä sekä niiden piha-alueita. Kiinteistönhoitajalla on suoritettuna puhtaus- ja kiinteistöpalvelualan perustutkinto, ja he työskentelevät yleensä erilaisissa kiinteistönhuoltoyrityksissä tai mm.kunnilla. Pitemmälle koulutetun talotekniikan insinöörin tehtävänimikkeitä ovat isännöitsijä, huoltopäällikkö, kiinteistötyönjohtaja, käyttöpäällikkö ja liikuntapaikkojen hoitaja. Kiinteistönhoitajan työnkuva on monipuolinen ja vaihtelee sopimuksen mukaan. Perustöitä ovat kiinteistön tekniset perushuoltotyöt kuten ilmanvaihto- ja lämmityslaitteiden säätäminen, piha-alueiden ylläpito kuten nurmen leikkuu ja lumityöt, ympäristön siisteyden ja turvallisuuden valvonta, sekä sellaiset kiinteistön korjaustyöt, joissa ei edellytetä esimerkiksi sähköasentajan tai putkiasentajan erikoisosaamista ja työlupia, esimerkiksi sulakkeiden vaihto ja vesikalusteiden kuten hanojen huolto. Lisäksi kiinteistönhoitaja hoitaa taloyhtiön liputukset. Työnkuvaan voi kuulua myös kiinteistön järjestyksenvalvonta (vahtimestarin tehtävät) ja jotkin siivoustehtävät.

Kiinteistönhuolto on vaihtelevan vaativaa ja vaihtelevan fyysistä työtä. Työsopimukseen kuuluu tyypillisesti lumitöiden hoito, joka tehdään hätätyönä.

## Liikuntapaikkojen hoitaja

Erilaisilla sisä- ja ulkoliikuntapaikoilla on omat, liikuntapaikka-alan ammattitutkinnon suorittaneet kiinteistönhoitajat, joista käytetään nimitystä liikuntapaikkojen hoitaja tai liikuntapaikanhoitaja. Heidän työnkuvaan kuuluu tyypillisten kiinteistönhoitotehtävien lisäksi erityyppisten liikuntapaikkojen kunnossapito-, huolto- ja järjestyksenvalvontatehtävät. Työnkuva vaihtelee liikuntapaikan tyypin mukaan, ja tehtäviä on esimerkiksi jäähallien kaukalon jäänhoito (yleensä jäänhoitokoneella), ulkojäiden jäädytys, latujen teko, uimahallien allastekniikan kunnossapito, nurmikenttien kastelu sekä muut erilaisiin liikuntapaikkoihin liittyvät huoltotyöt. Koska suurin osa liikuntapaikoista on Suomessa kuntien vastuulla, työskentelevät liikuntapaikkojen hoitajat pääosin kuntien palveluksessa. Ylimmän mahdollisen alan koulutuksen, eli liikuntapaikka-alan erikoisammattitutkinnon suorittanutta henkilöä kutsutaan usein nimellä **liikuntapaikkamestari**.

## Katso myös
*Talonmies
*Majakanvartija

## Lähteet

## Aiheesta muualla
* Ammattinetti: Kiinteistönhoitaja
* Ammattinetti: Liikuntapaikkojen hoitaja
Tanskan alle 18-vuotiaiden jääkiekkomaajoukkue

**Tanskan alle 18-vuotiaiden jääkiekkomaajoukkue** edustaa Tanskaa jääkiekon alle 18-vuotiaiden maailmanmestaruuskilpailuissa. Tätä ennen joukkue pelasi alle 18-vuotiaiden Euroopan-mestaruuskilpailuissa. 

## Sijoitukset
### Maailmanmestaruuskilpailuissa

* 1999 – B-sarja; 4.
* 2000 – B-sarja; 5.
* 2001 – 1. divisioona; 7.
* 2002 – 1. divisioona; 6.
* 2003 – 1. div., lohko A; 1.
* 2004 – 8.
* 2005 – 10.
* 2006 – 1. div., lohko B; 2.
* 2007 – 1. div., lohko B; 1.
* 2008 – 10.
* 2009 – 1. div., lohko B; 2.
* 2010 – 1. div., lohko A; 2.
* 2011 – 1. div., lohko B; 1.
* 2012 – 10.
* 2013 – 1. div., lohko A; 1.
* 2014 – 10.
* 2015 – 1. div., lohko A; 1. 

* 2016 – 10. 
* 2017 – 1. div., lohko A; 3. 
* 2018 – 1. div., lohko A; 3. 
* 2019 – 1. div., lohko A; 3. 
* 2020 – 1. div., lohko A:n turnaus peruttiin koronaviruspandemian takia. 
* 2021 – 1. div., lohko A:n turnaus peruttiin koronaviruspandemian takia. 
* 2022 – 1. div., lohko A; 5. 
* 2023 – 1. div., lohko A; 2. 
* 2024 – 1. div., lohko A; 5. 
* 2025 – 1. div., lohko A; 1. 

### Euroopan-mestaruuskilpailuissa

* 1977 – B-sarja; 3.
* 1978 – B-sarja; 7.
* 1979 – B-sarja; 8.
* 1980 – C-sarja; 1.
* 1981 – B-sarja; 6.
* 1982 – B-sarja; 4.
* 1983 – B-sarja; 2.
* 1984 – B-sarja; 5.
* 1985 – B-sarja; 5.
* 1986 – B-sarja; 2.
* 1987 – B-sarja; 2.

* 1988 – B-sarja; 4.
* 1989 – B-sarja; 4.
* 1990 – B-sarja; 5.
* 1991 – B-sarja; 6.
* 1992 – B-sarja; 2.
* 1993 – B-sarja; 6.
* 1994 – B-sarja; 3.
* 1995 – B-sarja; 3.
* 1996 – B-sarja; 2.
* 1997 – B-sarja; 5.
* 1998 – B-sarja; 6.

## Katso myös
* Tanskan jääkiekkomaajoukkue
* Tanskan alle 20-vuotiaiden jääkiekkomaajoukkue

## Lähteet
Silmälaikku

**Silmälaikku** on eläimillä yleensä suojautumista varten kehittynyt kuvio, joka muistuttaa silmää. Sen avulla eläin selviytyy paremmin saalistajan hyökkäyksestä. Aiheesta on tehty Åbo Akademissa tutkimus, joka valmistui 2013.

Silmälaikku sijaitsee yleensä vähemmän tärkeässä ruumiinosassa, jolloin saaliseläimen mahdollisuudet selviytyä paranevat. Åbo Akademin tutkimuksessa saalistajana käytettiin kolmipiikkiä, ja saalis oli keinotekoinen.

Aikaisemmin ei silmälaikkuja ole juuri tutkittu kaloilla, mutta perhosilla niitä sen sijaan on tutkittu, ja niillä on säikäyttävä vaikutus. Kaloilla sen sijaan säikäyttävää vaikutusta ei ole.

Silmälaikun on arveltu kehittyneen evoluution aikana useaan kertaan. Silmälaikullisten eliöiden parempien selviytymismahdollisuuksien vuoksi laikullisten eläinten osuus populaatiosta kasvaa.

Silmälaikulla on myös muuta merkitystä. Esimerkiksi riikinkukkokoiraalla on pyrstön kärjessä silmälaikut. Ne liittyvät kuitenkin parinvalintaan ja ovat viestinä naaraalle.


## Lähteet

## Aiheesta muualla
*Åbo Akademissa tehdyn tutkimuksen tiivistelmä, Royal Society Publishing
Manuel Tato

**Manuel Tato** (5. maaliskuuta 1907 Buenos Aires – 12. elokuuta 1980) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 21. joulukuuta 1929 ja nimitettiin sen vihkipiispaksi sekä Aulonin titulaaripiispaksi 13. marraskuuta 1948. Piispaksi vihkiminen seurasi 27. maaliskuuta 1949. Pääkonsekraattorina toimi Santiago Luis Copello, jota avustivat Nicolás Fasolino ja Antonio Rocca.

Tato sai 11. heinäkuuta 1961 nimityksen Santiago del Esteron piispaksi, jonka virkaan hänet asetettiin 8. joulukuuta. Hän osallistui Vatikaanin toiseen kirkolliskokoukseen ja kuoli 73-vuotiaana virassa.

## Lähteet
Mirriah (departementti)

**Mirriah** on departementti Nigerin Zinderin alueella. Sen pinta-ala on 14&nbsp;334 neliökilometriä. Asukkaita on 1&nbsp;046&nbsp;300 henkeä (vuonna 2010, arvio).

Mirriahin departementti rajoittuu pohjoisessa Zinderin alueen Tanoutin, idässä Gourén sekä etelässä Magarian ja Matameyen departementteihin ja lännessä Maradin alueeseen.

Departementin hallinnollinen keskus on Mirriahin kaupunki. Lisäksi siihen kuuluvat Zinderin viisi kaupunkikuntaa sekä 16 maalaiskuntaa: Albarkaram, Dakoussa, Damagaram Tayakaya, Dogo, Droum, Gaffati, Garagoumsa, Gouna, Guidimouni, Hamdara, Kolleram, Mazamni, Moa, Tirmini, Wamé ja Zermou. Tärkeimmät elinkeinot ovat maanviljely sekä laiduntamiseen perustuva karjanhoito.

## Lähteet
Institut supérieur européen de gestion group

**Institut supérieur européen de gestion group** eli **ISEG** on vuonna 1980 perustettu yksityinen, ranskalainen kauppakorkeakoulu. Siihen kuuluivat aluksi *ISEG Marketing & Communication School* sekä *ISG Programme Business & Management*. Pariisista se on laajentunut Bordeaux'hon, Lilleen, Lyoniin, Nantesiin, Strasbourgiin ja Toulouseen.

ISEG oli ensimmäinen oppilaitos vuonna 2002 perustamassa IONIS Education Groupissa.

## Lähteet

## Aiheesta muualla
* ISEG:n kotisivu
Tänään lähtee

"**Tänään lähtee**" on Elokuu-yhtyeen ensimmäinen single heidän toiselta, *[[Pöytä on katettu]]* -albumilta. Kappaleen ovat sanoittaneet Jonas Karlsson, Antti Hakala ja Jon Korhonen. Kappaleen tuotti EMI Music Finland ja se julkaistiin 22. helmikuuta 2013. Kappaleelle on tehty myös musiikkivideo, joka julkaistiin 1. maaliskuuta 2013.

## Listasijoitukset

## Lähteet
Jorge Carlos Carreras

**Jorge Carlos Carreras** (1. toukokuuta 1906 San Miguel de Tucumán – 18. helmikuuta 1987) oli argentiinalainen roomalaiskatolinen piispa. Hänet vihittiin papiksi 17. joulukuuta 1939 ja nimitettiin Buenos Airesin arkkihiippakunnan vihkipiispaksi sekä Campanian titulaaripiispaksi 7. huhtikuuta 1962. Piispaksi vihkiminen seurasi 29. huhtikuuta. Pääkonsekraattorina toimi Antonio Caggiano, jota avustivat Nicolás Fasolino ja Manuel Tato. 

Carreras sai 12. kesäkuuta 1965 nimityksen San Rafaelin piispaksi, ja hänet asetettiin uuteen virkaansa 1. elokuuta. Hänet nimitettiin 19. heinäkuuta 1969 San Juston piispaksi ja asetettiin tähän virkaan 26. lokakuuta. Hän osallistui Vatikaanin toiseen kirkolliskokoukseen ja jäi eläkkeelle 14. huhtikuuta 1982.

## Lähteet
Leo von Thun und Hohenstein

**Leo von Thun und Hohenstein** (7. huhtikuuta 1811 Tetschen, Böömi – 17. joulukuuta 1888 Wien) oli itävaltalainen kreivi ja valtiomies, joka toimi Itävallan opetusministerinä vuosina 1849–1860. Hän kehitti maan opetuslaitosta ja suosi tšekkien kansallisia pyrkimyksiä.

Leo von Thun und Hohenstein oli Friedrich von Thun und Hohensteinin nuorempi veli. Konservatiivisesta katsomuksestaan huolimatta hän oli myötämieleinen Itävallan vähemmistökansallisuuksien, erityisesti tšekkien kansallisille tavoitteille. Hän toimi huhtikuusta heinäkuuhun 1848 paikallishallinnon johtajana Böömissä ja tuli seuraavana vuonna opetusministeriksi Schwarzenbergin hallitukseen. Opetusministerinä Thun und Hohenstein salli perusopetuksen antamisen joissain kouluissa paikallisella kielellä saksan sijaan ja kehitti korkeakouluja tuomalla niihin oppineita Saksasta. Toisaalta vuoden 1855 konkordaatti paavin kanssa palautti katoliselle kirkolle kontrollin Itävallan koululaitokseen. Konkordaatti oli voimassa vuoteen 1870. Thun und Hohenstein jätti ministerintehtävänsä vuoden 1860 lokakuun patentin julkaisemisen jälkeen. Hän oli vuodesta 1861 Itävallan parlamentin ylähuoneen elinikäinen jäsen sekä vuosina 1861–1867, 1870 ja 1883–1888 edustajana Böömin maapäivillä. Hän kuului böömiläisten aristokraattien ”feodaaliseen” puolueeseen, ja kannatti Itävallan kehittämistä federalistiseen suuntaan.

## Lähteet

## Aiheesta muualla
Churchill Brothers Sports Club

**Churchill Brothers Sports Club** on intialainen jalkapalloseura Margaosta, Goalta. Joukkue on perustettu vuonna 1988. Churchill Brothers S.C. oli perustamassa Intian National Football Leagueta vuonna 1996 ja nykyistä I-Leagueta vuonna 2007. Joukkue on voittanut Intian mestaruuden kahdesti, kausina 2008–2009 sekä 2012–2013.

Joukkueen nimi ei viittaa entiseen Yhdistyneen kuningaskunnan pääministeriin Winston Churchilliin, vaan poliitikko Churchill Alemaoon. Alemao omistaa perheineen joukkueen.

## Lähteet
Ingvild Isaksen

**Ingvild Landvik Isaksen** (s. 10. helmikuuta 1989) on norjalainen jalkapalloilija, pelipaikaltaan hyökkääjä. Hän on pelannut Norjan maajoukkueessa vuoden 2014 loppuun mennessä 49 maaottelua ja tehnyt niissä yhden maalin. Ensimmäisen naisten maaottelunsa hän pelasi tammikuussa 2009.

Isaksen edusti Norjaa alle 20-vuotiaiden MM-kilpailuissa 2008. Naisten maajoukkueessa hän on pelannut EM-kilpailuissa 2009, joissa Norja selviytyi välieriin, ja EM-kilpailuissa 2013, joissa Norja saavutti hopeaa ja Isaksen teki Saksaa vastaan pelatun alkulohko-ottelun ainoan maalin.

Seuratasolla Isaksen edustaa Stabækia, jonne hän siirtyi kauden 2013 jälkeen Kolbotnista.

## Lähteet
* 
* 
* 

### Viitteet
Wilhelm Tell (täsmennyssivu)

**Wilhelm Tell** voi tarkoittaa seuraavia:

* Wilhelm Tell, legendojen sveitsiläinen sankari
* *[[Wilhelm Tell (näytelmä)|Wilhelm Tell]]*, Friedrich Schillerin näytelmä vuodelta 1804
* *[[Wilhelm Tell (ooppera)|Wilhelm Tell]]*, Gioachino Rossinin ooppera vuodelta 1829
* Wilhelm Tell, televisiosarja vuosilta 1987–1989
* Wilhelm Tell, suomalainen jousiammuntaseura
Kyle Naughton

**Kyle Naughton** (s. 17. marraskuuta 1988, Sheffield) on englantilainen jalkapalloilija, pelipaikaltaan laitapuolustaja. Hän edustaa tällä hetkellä Englannin valioliigassa pelaavaa Swansea Cityä, jonne hän siirtyi tammikuussa 2015 Tottenham Hotspurista.

Maajoukkuetasolla Naughton saa halutessaan edustaa kotimaansa Englannin sijaan myös Irlannin maajoukkuetta.

## Lähteet
* Premier League - Kyle Naughton Profile

### Viitteet
Lockheed Ventura

**Lockheed Ventura** on kaksimoottorinen pommi- ja meritoimintakone. Yhdysvaltalainen Lockheed Corporation kehitti konetyypin Lockheed 18 Lodestar -siviilikuljetuskoneesta korvaamaan aiempi Lockheed Hudson. 
Konetyyppiä käyttivät toisessa maailmansodassa Brittiläisen kansainyhteisön valtiot kutsumanimellä Ventura, ja Yhdysvallat tyyppinimillä B-37/B-34 Lexington sekä PV Ventura/Harpoon. Sitä käyttivät pieninä määrinä myös Vapaa Ranska, Brasilia, Italia, Japani, Alankomaat, Portugali, Peru ja muutamat siviilitahot.

## Lähteet

## Aiheesta muualla
Big When I Was Little

**Big When I Was Little** on brittiläisen laulaja-lauluntekijä Eliza Doolittlen kappale. Kappale julkaistiin Isossa-Britanniassa singlenä 28. heinäkuuta 2013 hänen toiselta studioalbumiltaan. Kappale on päässyt listoille Belgiassa.

## Musiikkivideo

Kappaleelle tehty musiikkivideo julkaistiin ensimmäisenä YouTubessa 16. kesäkuuta 2013. 

## Kappalelista

* 1. "Big When I Was Little" - 3:52
* 2. "You and Me" (Piano Version) - 4:00

## Listasijoitukset

* Belgia (Ultratip Flanderi) – 58

## Lähteet
Juhana (Itävallan arkkiherttua)

**Juhana** (*Johann Baptist Josef Fabian Sebastian*; 20. tammikuuta 1782 Firenze – 11. toukokuuta 1859 Graz) oli Itävallan arkkiherttua, joka toimi sotapäällikkönä Napoleonin sodissa ja vuonna 1848 lyhyen aikaa Frankfurtin kansalliskokouksen valitsemana Saksan valtionhoitajana.

Juhanan isä oli Toscanan suurhettua, sittemmin pyhä saksalais-roomalainen keisari Leopold II. Hänen äitinsä oli Espanjan prinsessa Maria Ludovica. Juhana sai syyskuussa 1800 komentoonsa kenraali Moreauta vastaan asetetun itävaltalais-baijerilaisen armeijan, mutta kärsi tappion 3. joulukuuta Hohenlindenin taistelussa. Vuoden 1805 sodan aikana hän oli Tirolin alueen joukkojen komentajana. Vuoden 1809 sodan aikana Juhana saavutti Italiassa voiton Sacilen taistelussa 16. huhtikuuta ja eteni joukkoineen kohti Veronaa, mutta joutui perääntymään ja hävisi paluumatkalla 14. kesäkuuta Raabin taistelun. Hän yritti tuoda joukkonsa veljensä Kaarlen avuksi Wagramin taistelussa, mutta saapui paikalle liian myöhään ja itävaltalaiset kärsivät tappion. Vuonna 1815 Juhana komensi reservijoukkoja Reinin yläjuoksulla ja valtasi Hüningenin.

Juhana oli pitkään epäsuosittu Itävallan hovissa saksalaissympatioidensa sekä ausseelaisen postimestarin tyttären Anna Plochlin kanssa 1827 solmimansa epäsäätyisen avioliiton vuoksi. Hän asusteli tämän vuoksi Steiermarkissa, jossa pyrki edistämään henkistä ja taloudellista kehitystä. Hän perusti 1811 Graziin Joanneumina tunnetun suuren oppilaitoksen. Juhana palasi yllättäen valtiolliseen elämään vallankumousvuoden 1848 aikana. Kapinointia Wienistä paennut keisari Ferdinand I nimesi hänet 16. kesäkuuta sijaisekseen ja hän ryhtyi innolla purkamaan Metternichin poliittista järjestelmää. Juhana kuitenkin siirtyi 8. heinäkuuta Frankfurtiin, jossa kokoontunut saksalaisvaltioiden kansalliskokous valitsi hänet 29. heinäkuuta Saksan valtionhoitajaksi (). Ajatus Saksan yhdistymisestä ei kuitenkaan sopinut yhteen Itävallan monikansaisen valtakunnan intressien kanssa, joten valtionhoitajana Juhana oli paljolti sivussa tapahtumien kehityksestä Frankfurtissa. Preussin ja Itävallan sovittua Saksan liiton uudistamisesta – ja sen ylimmän johdon antamisesta liittokomissiolle – Juhana erosi tehtävistään 20. joulukuuta 1849. Hän asui sen jälkeen Grazissa.

## Lähteet

## Aiheesta muualla
Maren Mjelde

**Maren Nævdal Mjelde** (s. 6. marraskuuta 1989) on norjalainen jalkapalloilija, pelipaikaltaan puolustaja. Hän on pelannut Norjan maajoukkueessa vuoden 2025 loppuun mennessä 183 maaottelua ja tehnyt niissä 20 maalia. Ensimmäisen naisten maaottelunsa hän pelasi lokakuussa 2007.

Mjelde edusti Norjaa alle 20-vuotiaiden MM-kilpailuissa 2008. Naisten maajoukkueessa hän on pelannut EM-kilpailuissa 2009, MM-kilpailuissa 2011, EM-kilpailuissa 2013, MM-kilpailuissa 2015 ja EM-kilpailuissa 2017. MM-kilpailuissa 2019 hän oli joukkueen kapteeni ja pelasi kaikki viisi ottelua alusta loppuun.  EM-kilpailuissa 2022 hän pelasi avauskokoonpanossa joukkueensa kaikki kolme ottelua ja MM-kilpailuissa 2023 täydet minuutit joukkueensa kaikissa neljässä ottelussa, ja molemmissa turnauksissa hän oli edelleen joukkueen kapteeni. EM-kilpailuissa 2025 hän pelasi avauskokoonpanossa kahdessa alkulohko-ottelussa ja tappiollisessa puolivälieräottelussa. Vuonna 2013 hän saavutti EM-hopeaa.

Seuratasolla Mjelde on edustanut kotimaansa seurojen lisäksi saksalaista 1. FFC Turbine Potsdamia vuosina 2013–2014, ruotsalaista Kopparbergs/Göteborg FC:tä vuonna 2014, englantilaista Chelseaa vuosina 2016–2024 ja englantilaista Evertonia vuonna 2025. Elokuusta 2025 alkaen hän on edustanut jälleen kotimaassaan Arna-Bjørnaria.

Maren Mjelden isoveli Erik Mjelde pelasi jalkapalloa Norjan pääsarjassa ja nuorisomaajoukkueissa.

## Lähteet
* 
* 
* 

### Viitteet

## Aiheesta muualla
Ingrid Hjelmseth

**Ingrid Hjelmseth** (s. 10. huhtikuuta 1980) on norjalainen jalkapalloilija, pelipaikaltaan maalivahti. Hän pelasi Norjan maajoukkueessa 138 maaottelua. Ensimmäisen naisten maaottelunsa hän pelasi tammikuussa 2003 ja viimeisen syyskuussa 2019.

Hjelmseth pelasi Norjan ykkösmaalivahtina MM-kilpailuissa 2011, 2015 ja 2019 sekä EM-kilpailuissa 2009, 2013 ja 2017. Vuonna 2013 hän saavutti EM-hopeaa.

Hjelmseth edusti peliuransa viimeiset kymmenen vuotta Stabækia. Hän voitti kolme Norjan-mestaruutta Trondheims-Ørnin joukkueessa ja kaksi Stabækissa sekä molemmissa joukkueissa kolme Norjan cupin voittoa.

## Lähteet
* 
* 
* 

### Viitteet
Baila Conmigo

**Baila Conmigo** on norjalais-laulaja Adelénin toinen kappale. Kappaleen tuottivat Quiz & Larossi ja se julkaistiin singlenä 21. kesäkuuta 2013. "Baila Conmigo" sisältää aiemman singlen, Bombon tapaan Välimeren musiikkityyliä. Kappale ei ole päässyt lainkaan listoille.

## Lähteet
Trine Rønning

**Trine Bjerke Rønning** (s. 14. kesäkuuta 1982) on norjalainen jalkapalloilija, pelipaikaltaan keskikenttäpelaaja. Hän on pelannut Norjan maajoukkueessa kesäkuun 2015 loppuun mennessä 155 maaottelua ja tehnyt niissä 22 maalia. Ensimmäisen naisten maaottelunsa hän pelasi lokakuussa 1999.

Rønning on edustanut Norjaa vuosien 2003, 2007, 2011 ja 2015 MM-kilpailuissa, vuoden 2008 olympialaisissa sekä vuosien 2001, 2005, 2009 ja 2013 EM-kilpailuissa. Vuosina 2005 ja 2013 Rønning saavutti EM-hopeaa.

Seuratasolla Rønning on vuodesta 2009 edustanut Stabækia.

## Lähteet
* 
* 
* 

### Viitteet
Kristine Minde

**Kristine Minde** (o.s. ** Wigdahl Hegland**, s. 8. elokuuta 1992) on norjalainen jalkapalloilija, pelipaikaltaan hyökkääjä. Hän on pelannut Norjan naisten maajoukkueessa vuoden 2019 MM-kilpailujen päättyessä 102 maaottelua ja tehnyt niissä yhdeksän maalia.

Hegland edusti Norjaa alle 20-vuotiaiden MM-kilpailuissa vuosina 2008 ja 2012. Ensimmäisen naisten maaottelunsa hän pelasi MM-kilpailuissa 2011, kun hän pääsi kentälle toisen jakson ajaksi alkulohko-ottelussa Australiaa vastaan. Hän saavutti EM-hopeaa 2013 ja teki Norjan ainoan maalin tasapeliin päättyneessä alkulohko-ottelussa Islantia vastaan. Hän pelasi myös vuoden 2015 MM-kilpailuissa, joissa Norja putosi jatkosta neljännesvälierissä. MM-kilpailuissa 2019 hän pelasi Norjan kaikki viisi ottelua alusta loppuun, kun joukkue selviytyi puolivälieriin.

Seuratasolla Hegland edusti vuosina 2014–2017 ruotsalaista Linköpings FC:tä, jonne hän siirtyi kotimaansa Arna-Bjørnarista. Vuodesta 2018 hän on edustanut saksalaista VfL Wolfsburgia.

## Lähteet
* 
* 
* 

### Viitteet
Daniel Carriço

**Daniel Filipe Martins Carriço** (s. 4. elokuuta 1988 Cascais, Portugali) on portugalilainen jalkapalloilija. Hän edustaa kiinalaista Wuhan Zallia ja on pelipaikaltaan joko keskuspuolustaja tai puolustava keskikenttäpelaaja.

## Seurajoukkueura
Carriço on Sporting Clube de Portugalin junioriakatemian kasvatti. Ensimmäisen ammattilaiskautensa Carriço pelasi 2007–2008, josta kauden ensimmäisen puoliskon hän vietti lainalla portugalilaisessa Olhanensessa ja jälkimmäisen kyprosilaisessa AEL Limassolissa. Ensimmäisen ottelunsa Portugalin pääsarjassa hän pelasi 26. lokakuuta 2008 Paços de Ferreiraa vastaan. Kaudella 2010–2011 hän nousi joukkueen kapteeniksi, edellisen kapteeni João Moutinhon lähdettyä seurasta. 

31. joulukuuta 2012 Sporting ilmoitti Carriçon siirtyvän englantilaisseura Readingiin 750 000 euron siirtokorvauksella.

17. heinäkuuta 2013 Carriço siirtyi espanjalaisseura Sevillaan kauden kestävällä lainasopimuksella.

## Lähteet

## Aiheesta muualla
* Daniel Carriçon esittely Footballzz-sivustolla
Wahl

__NOTOC__

**Wahl**, **Vahl**, **de Wahl** tai **von Wahl** on muun muassa seuraavien henkilöiden sukunimi:

* Adalbert Wahl (1871–1957), saksalainen historioitsija ja professori
* Anders (Andreas) de Wahl (1869–1956), ruotsalainen näyttelijä
* Anna de Wahl, o.s. Lundström (1844–1889), ruotsalainen näyttelijä ja operettilaulaja
* Edgar von Wahl (1867–1948), baltiansaksalainen opettaja, matemaatikko ja kielitieteilijä, interlinguen laatija
* Frank-Michael Wahl (s. 1956), saksalainen käsipalloilija
* Fredrik Wahl (1825–1883), suomalainen kauppias, yrittäjä ja yritysjohtaja, kauppaneuvos, vanhemman Paul Wahlin poika
* Gustaf Wahl (1878–1924), ruotsalainen poliitikko
* Harry Wahl (1869–1940), suomalainen kauppaneuvos, kilpapurjehtija ja soitinkeräilijä
* Henry Wahl (1915–1984), norjalainen pikaluistelija
* Hillevi Wahl (s. 1965), ruotsalainen kirjailija, kolumnisti ja luennoitsija
* Jean Wahl (1888–1974), ranskalainen filosofi
* Johan Olaus Wahl (s. 1862), norjalainen sotilas ja sotahistorioitsija
* Ken Wahl, *Anthony Calzaretta* (s. 1954), yhdysvaltalainen entinen näyttelijä
* Lisi Wahl (1878–1960), suomalainen kotitalouden edistäjä
* Liz Wahl (s. 1985), yhdysvaltalainen toimittaja
* Lo (Helena) Wahl (s. 1970), ruotsalainen näyttelijä
* Lutz Wahl (1869&ndash;1928), yhdysvaltalainen kenraali, Yhdysvaltain armeijan kenraaliadjutantti 1927&ndash;1928
* Martin Vahl (1749–1804), norjalais-tanskalainen kasvi- ja eläintieteilijä
* Mats Wahl (1945–2025), ruotsalainen nuortenkirjailija
* Mitch Wahl (s. 1990), yhdysvaltalainen jääkiekkoilija, 
* Nils Wahl (s. 1961), ruotsalainen oikeustieteen professori ja EU:n tuomioistuimen entinen jäsen
* Oscar de Wahl (1832–1873), ruotsalainen säveltäjä ja sovittaja 
* Patrick Wahl (s. 1967), ruotsalainen kilparatsastaja
* Paul Wahl (1797–1872), suomalainen Viipurissa asunut kauppaneuvos, jonka mukaan ovat saaneet nimensä:
** Paul Wahl & Co, vuosina 1850–1909 toiminut suomalainen sahaus-, metalliteollisuus- ja laivanrakennusyhtiö
** S/S Paul Wahl, Savonlinnassta risteilevä, vuonna 1919 rakennettu sisävesihöyrylaiva
* Paul Wahl (1830–1875), suomalainen yrittäjä ja yritysjohtaja, kauppaneuvos, vanhemman Paul Wahlin poika
* Roni Wahl (s. 1993), suomalainen pesäpalloilija
* Walter Wahl (1879–1970), suomalainen mineralogi ja kemisti
* Yngve Wahl (1918–2006), ruotsalainen harmonikansoittaja.
Käen kutsu

**Käen kutsu** () on J. K. Rowlingin salanimellä Robert Galbraith kirjoittama salapoliisiromaani. Kirja kertoo lontoolaisesta yksityisetsivästä Cormoran Strikesta.

Kirja on *[[Cormoran Strike]]* -sarjan ensimmäinen osa. Toinen osa *[[Silkkiäistoukka]]* ilmestyi kesäkuussa 2014.

## Lähteet
* http://www.ts.fi/kulttuuri/525289/Potterkirjailijan+dekkari+julkaistaan+suomeksi
* http://www.bbc.co.uk/news/entertainment-arts-26226850
Ethelbald

**Ethelbald** tai **Æthelbald** (noin 834 – 20. joulukuuta 860) oli Wessexin kuningas vuosina 856–860 ja isänsä Ethelwulfin seuraaja. Hän oli Ethelwulfin ja Osburgan toinen poika Ethelstanin jälkeen.

## Nousu kuninkaaksi
Ethelbald nimitettiin Wessexin alikunininkaaksi vuonna 855, kun hänen isänsä Ethelwulf lähti vierailemaan Roomassa. Hänen vanhempi veljensä Ethelstan oli kuollut vuonna 851 tai pian sen jälkeen. Hänen nuorempi veljensä Ethelbert nousi Kentin kuninkaaksi. Ethelwulfin palatessa Englantiin hänen poikansa Ethelstan oli jo kuollut ja valtakuntaa hallitsi hänen toinen poikansa Ethelbald. Ethelbald oli mukana salaliitossa, jonka päämääränä oli syöstä Ethelwulf vallasta. Ethelwulf pakotettiin luopumaan Wessexin kruunusta poikansa hyväksi. Ethelwulf säilytti kuitenkin asemansa Kentin, Surreny, Sussexin ja Essexin kuninkaana kuolemaansa vuonna 858 saakka.

Ethelbald meni myöhemmin naimisiin ilmeisesti vuonna 858 jo edellisen kuninkaan kanssa naimisissa olleen frankkien kuninkaan Kaarle Kaljupään tyttären Judithin kanssa, joka oli ensimmäisessä avioliitossaan vasta 13-vuotias. Ethelbald kuoli lapsettomana noin 24-vuotiaana 20. joulukuuta 860, ja hänet haudattiin Sherborneen, Dorsetiin.

## Lähteet
* (1983) Alfred the Great: Asser's Life of King Alfred & Other Contemporary Sources. Penguin Classics. 
* Ortenberg, Veronica (2010). "'The King from Overseas: Why did Æthelstan Matter in Tenth-Century Continental Affairs?", England and the Continent in the Tenth Century:Studies in Honour of Wilhelm Levison (1876-1947). Brepols.
* Stenton, Frank (1971). Anglo-Saxon England, 3rd, Oxford University Press.

### Viitteet
Isomalti

**Isomalti** on makeutusaine ja sokerialkoholi, jota käytetään sokerin korvikkeena. Se on glukoosin ja maltitolin disakkaridi.

Isomalti poikkeaa sokerista siinä, ettei se vaikuta veren sokeriarvoihin, koska se käyttäytyy ruoansulatuksessa niin kuin ruokakuitu. Isomalti ei myöskään ole yhtä haitallinen hampaille kuin sokeri. Tavallinen sokeri on noin puolet isomaltia makeampaa.

Isomalti pystyy kiinnittämään vettä itseensä ja sen takia sitä käytetään elintarvikkeissa myös aromivahventeena, kosteudensäilyttäjänä, stabilointiaine-, täyte- ja kantaja-aineena.

## Kemiallinen rakenne
Isomaltin kemiallinen kaava on C12H24O11, CAS-numero 64519-82-0, moolimassa 344,312&nbsp;g/mol ja E-koodi E&nbsp;953.

## Lähteet
Mildred Gillars

**Mildred Elizabeth Gillars**, oik. **Mildred Sisk**, joskus virheellisesti **Millard Gillars** (29. marraskuuta 1900 – 25. kesäkuuta 1988), oli yhdysvaltalainen radiojuontaja joka käytti työssään propagandaa. Mildred Gillars tuli tunnetuksi *Axis Sallyna* eli "Akseli-Sallyna".

Mildred Gillars ei kuitenkaan ollut yksin Axis Sallyn radioäänen roolissa ainoa, vaan hänen työparinaan toimi italialaistaustainen Rita Zucca. Mildred Sisk saapui Natsi-Saksan Dresdeniin vuonna 1934, opiskellakseen näyttämötaiteita. Myöhemmin Gillars tuli tunnetuksi seksuaalis-väritteisyydestä, kuten kaksimielisistä vitseistään sekä äänenkäytön tavastaan. Toimittaja Gillars yhdisti tähän myöskin propagandan lähettämisen.

Gillars tuomittiin, ja hän joutui vankeuteen sodan jälkeen, josta vapautui ehdonalaisuuteen kesällä 1961.

## Katso myös
*Tokion Ruusu
*Lordi Haw Haw
*Moskovan Tiltu

## Lähteet
*Miettunen, Helge: Musta informaatio. Otava, Helsinki, 1976. 

### Viitteet

## Aiheesta muualla
*Yle Elävä arkisto
*Wfmu.org
Tapani Plathan

**Tapani Plathan** (s. 1984 Vantaa) on suomalainen oopperalaulaja, äänialaltaan basso.

Plathan aloitti lauluopintonsa vuonna 2008 Sibelius-Akatemiassa professori Petteri Salomaan sekä Jaakko Ryhäsen oppilaana. Hän on myös täydentänyt opintojaan kamarilaulaja Tom Krausen sekä professori Monica Groopin mestarikursseilla. Vuonna 2013 Plathan voitti Lappeenrannan valtakunnallisissa laulukilpailuissa miesten sarjan 3. palkinnon.

Ensiesiintymisensä solistina Suomen Kansallisoopperassa Plathan teki elokuussa 2012, jolloin hän lauloi näyttämömiehen roolin Janacekin oopperassa *[[Věc Makropulos|Tapaus Makropulos]]*. Sittemmin Plathan on esiintynyt Kansallisoopperassa muun muassa Donizettin *[[Lemmenjuoma]]n* Dulcamaran roolissa. Lisäksi hän on vieraillut muun muassa Komische Oper Berlinissä, Staatsoper Unter den Lindenissä, Opéra-Théâtre de Metz Métropolessa, Savonlinnan Oopperajuhlilla, Helsingin Juhlaviikoilla ja Kokkolan oopperassa ja laulanut usean suomalaisen sinfoniaorkesterin solistina. Plathan on ollut kiinnitettynä Landestheater Coburgin  ja Saarländisches Staatstheaterin solistikuntiin Saksassa. 

## Lähteet
Kirkkopuistossa soi

**Kirkkopuistossa soi** on vuonna 1995 ensimmäistä kertaa Porissa järjestetty hengellisen musiikin festivaali. Sen järjestäjänä toimii Porin evankelis-luterilainen seurakuntayhtymä. Viiden päivän pituinen tapahtuma koostuu Keski-Porin kirkon puistossa pidettävistä ilmaiskonserteista. Osa konserteista on myös kirkon sisätiloissa. 

Kirkkopuistossa soi -tapahtumaa alettiin suunnitella, kun seurakunnassa kyllästyttiin Pori Jazz -festivaalien kävijöiden puistossa harjoittamaan sotkemiseen ja ilkivaltaan. Keski-Porin kirkko sijaitsee aivan konserteistaan ja ravintoloistaan tunnetun Etelärannan Jazzkadun läheisyydessä. Kirkkopuistoa käytettiin yleisesti käymälänä sekä muun muassa autojen luvattomaan pysäköintiin. Lieveilmiöiden kitkemiseksi puistossa päätettiin alkaa järjestää hengellisen musiikin tapahtumaa samaan aikaan jazzfestivaalien kanssa. 

Tapahtuman esiintyjinä on kuultu useita suomalaisen hengellisen musiikin kärkinimiä, jotka parhaimmillaan ovat keränneet puistoon yli tuhatpäisiä yleisömääriä. Tapahtuman yleisöennätys tehtiin vuonna 1998, jolloin sen konsertteja oli seuraamassa lähes 9 000 henkeä. Tunnetuimpia esiintyjiä olivat tuolloin Viktor Klimenko, Pro Fide ja bass’n Helen. Vuoden 2013 muusikoita olivat muun muassa Nina Åström, Sakari Kukko, Viktor Klimenko sekä Exit ja Pekka Simojoki.

## Lähteet
*Kirkkopuistossa soi -tapahtuma Porin ev.lut. seurakuntayhtymän sivuilla

### Viitteet
Belgica (linnoitus)

**Belgica** (*Fort Belgica*, ) on Hollannin Itä-Intian kauppakomppanian 1600-luvulla Indonesiaan rakennuttama linnake. Se sijaitsee Bandasaarten Bandanairassa ja on yksi suurimmista säilyneistä eurooppalaisista linnakkeista Indonesiassa.

## Historia
Vuonna 1611 rakennettu linnoitus oli tärkeä puolustusrakennelma, joka hallitsi Bandanairan lahtea. Sen rakentaminen antoi Alankomaille etulyöntiaseman alueen muihin siirtomaavaltoihin nähden ja se on suurin yhä jäljellä oleva rakennelma Bandasaarilla.

Huomattavaa on, että Belgican rakentamisen aikaan latinankielistä sanaa *Belgium* käytettiin viittaamaan koko nykyisen Belgian ja Hollannin kattavaan alueeseen eikä yksinomaan sen nykyiseen, eteläosaan viittaavaan alueeseen.

Belgica lisättiin Unescon maailmanperintöluettelon kulttuurikohteiden alustavaan luetteloon 19. lokakuuta 1995.

## Lähteet

## Aiheesta muualla

* Belgica Fort – UNESCO World Heritage Centre
* Ring, T., et al. (1994), *International Dictionary of Historic Places: Asia and Oceania*, Taylor & Francis.
Syco Music

**Syco Music** on Simon Cowellin toukokuussa 2002 perustama levy-yhtiö, joka on pääasiassa keskittynyt erilaisten televisio-ohjelmaformaatissa olevan kykyjenetsinnän kautta löydettyjen niissä menestyneiden artistien ja yhtyeiden tuottamiseen ja markkinointiin. Levy-yhtiö on solminut sopimukset muiden muassa Leona Lewisin, One Directionin ja Fifth Harmonyn kanssa. Syco Music on Cowellin omistaman Sycon tytäryhtiö.
 
Sycolla on toimistoja Lontoossa ja Los Angelesissa ja se työskentelee useiden artistien kanssa. Suuri osa artisteista ja yhtyeistä on löydetty brittiläisestä *[[Pop Idol]]* -televisio-ohjelmasta polveutuvien *[[The X Factor (televisio-ohjelma)|The X-Factor]]* - ja *[[Got Talent]]* -televisio-ohjelmien kautta, sillä Cowell omistaa molemmat ohjelmat ja toimii molemmissa tuomarina.
Blue Valentine (elokuva)

**Blue Valentine** on vuonna 2010 ensi-iltansa saanut Derek Cianfrancen ohjaama yhdysvaltalainen draamaelokuva. Sen pääosissa ovat Ryan Gosling ja Michelle Williams. Elokuva kertoo Dean Pereiran (Gosling) ja Cynthia ”Cindy” Hellerin (Williams) parisuhteesta aina ensi huumasta onnettomaan avioliittoon. 

Michelle Williams sai roolistaan toisen Oscar-ehdokkuutensa, tällä kertaa parhaasta naispääosasta. Williams ja Ryan Gosling saivat molemmat rooleistaan Golden Globe- ja Satellite Awards -ehdokkuudet. 

## Näyttelijät

## Lähteet

## Aiheesta muualla
* Viralliset sivut  
* 
* ''Blue Valentine'' Box Office Majossa 
* ''Blue Valentine'' Rotten Tomatoesissa 
* ''Blue Valentine'' Metacriticissä
Derek Cianfrance

**Derek M. Cianfrance** (s. 1974) on yhdysvaltalainen elokuvaohjaaja, käsikirjoittaja ja leikkaaja. Hänen tunnetuimmat ohjauksensa ovat *[[Blue Valentine (elokuva)|Blue Valentine]]* (2010) ja *[[The Place Beyond the Pines]]* (2013).

## Ohjaajana ja käsikirjoittajana
* *Brother Tied* (1998)
* *[[Blue Valentine (elokuva)|Blue Valentine]]* (2010)
* *Cagefighter* (2011) (dokumentti)
* *[[The Place Beyond the Pines]]* (2013)
* *Metalhead* (2014/2015)
* *[[Valo valtameren yllä]]* (2016)

## Lähteet

## Aiheesta muualla
*
Pom poko

**Pom poko** (, *Heisei tanuki gassen ponpoko*) on Studio Ghiblin tuottama japanilainen animaatioelokuva vuodelta 1994.

## Juoni
Tokiossa leppoisasti elelevät supikoirat kohtaavat uhan, kun Suur-Tokion rakennusprojekti vaarantaa heidän elintilansa. Supikoirat ryhtyvät taistelemaan kotimetsänsä puolesta. Supikoirat osaavat muuttaa muotoaan, joten he yrittävät säikäyttelemällä saada ihmiset pelkäämään metsää. Ärhäkkä heimopäällikkö Gonta, viisas guru Tsurugame, tietäjä-muori Oroku sekä nuori Shoukichi ja muut nuoret supikoirat järjestävät sabotaaseja, kepposia ja haamuparaateja. Työmaa saadaan väliaikaisesti pysäytettyä, mutta ihmisiä on liikaa. Yhä uusia koneita saapuu raivaamaan metsää.

## Äänirooleissa
Patee

**Patee** () on uunivuoassa vesihauteessa kypsennetty taikina- tai silavapäällyksinen mureke. Pateehen käytetään usein jauhettua sianlihaa, silavaa, sianmaksaa, vasikkaa, kananmunaa, jauhoja, sipulia, valkosipulia ja konjakkia. Sekoitus kiedotaan silavaan ja kypsennetään umpinaisessa uunivuoassa. Jäähtymisen jälkeen sitä säilytetään jääkaapissa, missä sen maku kehittyy edelleen.

Pateet olivat Ranskassa alun perin aina kuorrutettu taikinalla (*pâte*), ja niitä kutsuttiin nimellä *pâté en croûte*. Nykyisin pateita valmistetaan myös ilman taikinakuorta. Patee tarkoittaa nykyään suunnilleen samaa kuin terriini. Ranskalaiset nauttivat pateita etenkin alkupaloiksi.

## Lähteet
*
### Viitteet

## Aiheesta muualla
Belgica (alus)

**Belgica** oli valaanpyyntialus, joka kuljetti belgialaisen Adrien de Gerlachen johtaman retkikunnan 1897 maailman ensimmäiselle tieteelliselle tutkimusmatkalle Antarktikselle. Alus juuttui jäihin ensimmäisen kerran 18. helmikuuta 1898, mutta se onnistuttiin irrottamaan heti seuraavana päivänä. Seuraavana päivänä se jäi kiinni uudestaan, mutta sen irrotus onnistui taaskin. 2. maaliskuuta retkikunta ylitti 71. leveysasteen rikkoen samalla voimassa olleen ennätyksen eteläisimmällä purjehduksella. 8. maaliskuuta jäät saartoivat Belgican taas syleilyynsä. Alusta yritettiin irrottaa muun muassa räjähteiden avulla – tuloksetta. Seuraavan kerran jää irrotti otteensa vasta 15. helmikuuta 1899. Alus jäätyi kiinni vielä muutaman kerran, mutta lopulta myrsky vapautti sen jäiden ikeestä ja *Belgica* pääsi palaamaan. Chilen Punta Arenasiin se saapui 28. maaliskuuta 1899.

Retkikunta palasi Antwerpeniin vuonna 1899, ja Belgicasta tehtiin muistomerkki. Ilman rahoitusta jäänyt alus alkoi kuitenkin pian rapistua. Varakkaan tukijan avustuksella de Gerlache pääsi tekemään sillä vielä kolme retkeä.

Kun ensimmäinen maailmansota syttyi, *Belgica* vietiin Norjaan, jossa uuden *Isfjord*-nimen saanut alus toimitti tarvikkeita Huippuvuorten kaivosyhtiöille. Vuonna 1930 sen köysistöt purettiin ja siitä tehtiin proomu.

Toisen maailmansodan sytyttyä britit kuljettivat sillä ammuksia, kunnes saksalainen pommi upotti aluksen Harstadin edustalle Pohjois-Norjaan, jossa se yhä makaa.

## Katso myös
* Roald Amundsen

## Lähteet
Belgica

**Belgica** tai **Bélgica** voi tarkoittaa ainakin seuraavia asioita:
* Gallia Belgica, Rooman valtakunnan provinssi
* Belgican retkikunta, ensimmäinen Etelämantereella talvehtinut retkikunta
* Belgica, Adrien De Gerlachen retkikunnan tutkimusalus
* Belgica, linnoitus Indonesiassa
* *[[Belgica (suku)|Belgica]]*, hyönteissuku
* Belgican jäätikkö Etelämantereella
* Bélgica Adela, poliittinen aktivisti Dominikaanisessa tasavallassa
* 1052 Belgica, päävyöhykkeen asteroidi.
Ashwini Akkunji

**Ashwini Chidananda Shetty Akkunji** (; s. 7. lokakuuta 1987 Siddapura, Kundapura, Udupi, Karnataka, Intia) on intialainen pikajuoksija, joka on erikoistunut 400 metrin matkoihin. Ashwini on voittanut kultamitalin vuoden 2010 Kansainyhteisön kisoissa ja Aasian kisoissa. Hän voitti ne 4x400 metrin viestijuoksussa Manjeet Kaurin, Mandeep Kaurin ja Sini Josen kanssa. Yksittäisellä matkalla hän voitti myös kultaa Kiinan Kantonissa järjestetyissä Aasian kisoissa.

## Yksityiselämä
Ashwini syntyi Kannadassa ja hänen vanhempansa ovat äiti Yashoda Shetty Akkunji ja isä B.R. Chidananda Shetty. Hän syntyi maanviljelijä -perheeseen, jossa kaikki urheilevat. Hän varttui kahden vanhemman sisarensa sisko Diptin ja veli Amithin kanssa viiden hehtaarin kokoisen viljelymaan keskellä. Ashwini työskentelee tällä hetkellä rautatieasemalla Intiassa. Ashwinin lempinimi on *Gendale Express*.

## Doping -syytös
Heinäkuussa 2011 ennen yleisurheilun Aasian mestaruuskisoja Kobessa, Japanissa Ashwinia syytettiin suorituskykyä parantavien aineiden käytöstä seitsemän muun intialaisen urheilijan tavoin. Hän on sittemmin pudonnut Intian yleisurheilu -joukkueesta ja lopettanut urheilun. Ashwini kiisti syytteet kiellettyjen aineiden käyttämisestä, mutta 23. joulukuuta 2011 NADA antoi hänelle vuoden mittaisen kilpailukiellon. Myöhemmin yleisurheilun kansainvälinen tuomioistuin CAS hyväksyi yleisurheiluliiton valituksen Ashwinin ja viiden muun urheilijan (Mandeep Kaur, Sini Jose, Jauna Murmu, Tiana Mary ja Priyanka Panwar) liian kevyistä tuomioista ja tuplasi ne kahden vuoden pituisiksi.

## Palkinnot ja tunnustukset
Vuonna 2010 Akkunji sai Karnataka Rajyotsava -palkinnon. Tämä koostui käteisestä (rupioista), 20 gramman mitalista ja kuvasta BDA:n (Bangalore Deveploment Authority) rakennuksen seinässä. 

## Lähteet
Cyprian Monis

**Cyprian Monis** (s. 11. huhtikuuta 1945) on intialainen roomalaiskatolinen piispa. Hänet vihittiin papiksi 21. joulukuuta 1975 ja nimitettiin Calcuttan arkkihiippakunnan vihkipiispaksi sekä Molicunzan titulaaripiispaksi 26. maaliskuuta 1994. Piispaksi vihkiminen seurasi 4. elokuuta. Pääkonsekraattorina toimi Henry Sebastian D'Souza, jota avustivat Alan Basil de Lastic ja Denzil Reginald D'Souza.

Monis sai 24. lokakuuta 1997 nimityksen Asansolin piispaksi.

## Lähteet
John Thomas Kattrukudiyil

**John Thomas Kattrukudiyil** (s. 18. tammikuuta 1948 Kothamangalam) on intialainen roomalaiskatolinen piispa. Hänet vihittiin papiksi 3. helmikuuta 1975 ja nimitettiin Diphun hiippakunnan johtoon 10. kesäkuuta 1994. Piispaksi vihkiminen seurasi 8. syyskuuta. Pääkonsekraattorina toimi Joseph Mittathany, jota avustivat Robert Kerketta ja Denzil Reginald D'Souza. 

Kattrukudiyil sai 7. joulukuuta 2005 nimityksen Itanagarin piispaksi, jonka virkaan hänet asetettiin 12. maaliskuuta 2006.

## Lähteet
Denzil Reginald D’Souza

**Denzil Reginald D'Souza** (2. heinäkuuta 1929 Kalkutta – 25. lokakuuta 2002) oli intialainen roomalaiskatolinen piispa. Hänet vihittiin papiksi 13. toukokuuta 1955 ja nimitettiin Silcharin hiippakunnan johtoon 26. kesäkuuta 1969. Piispaksi vihkiminen seurasi 23. marraskuuta. Pääkonsekraattorina toimi Lawrence Trevor Picachy, jota avustivat Hubert D'Rosario ja Eric Benjamin.

D'Souza jäi eläkkeelle 18. lokakuuta 2000. Hänen toimiessaan virassa Silcharin hiippakunnan nimeksi vaihdettiin Aizawl (1996).

## Lähteet
John Moolachira

**John Moolachira** (s. 14. joulukuuta 1951) on intialainen roomalaiskatolinen arkkipiispa. Hänet vihittiin papiksi Tezpurin hiippakuntaan 23. lokakuuta 1978 ja nimitettiin Diphun hiippakunnan johtoon 14. helmikuuta 2007. Piispaksi vihkiminen seurasi 15. huhtikuuta. Pääkonsekraattorina toimi Thomas Menamparampil, jota avustivat Robert Kerketta ja John Thomas Kattrukudiyil. 

Moolachira sai 9. huhtikuuta 2011 nimityksen Guwahatin koadjuuttoriarkkipiispaksi, ja 18. tammikuuta 2012 hänestä tuli sen arkkipiispa.

## Lähteet
Stephen Rotluanga

**Stephen Rotluanga** (s. 8. kesäkuuta 1952 Aizawl) on intialainen roomalaiskatolinen piispa. Hänet vihittiin Pyhän Ristin kongregaation papiksi 13. joulukuuta 1981 ja nimitettiin Aizawlin hiippakunnan johtoon 2. lokakuuta 2001. Piispaksi vihkiminen seurasi 2. helmikuuta 2002. Pääkonsekraattorina toimi Charles Asa Schleck, jota avustivat Dominic Jala ja Lumen Monteiro.

## Lähteet
Lumen Monteiro

**Lumen Monteiro** (s. 1. helmikuuta 1952 Calangute, Goa, Intia) on intialainen roomalaiskatolinen piispa. Hänet vihittiin Pyhän Ristin kongregaation papiksi 28. lokakuuta 1980 ja nimitettiin Agartalan hiippakunnan johtoon 11. tammikuuta 1996. Piispaksi vihkiminen seurasi 26. toukokuuta. Pääkonsekraattorina toimi Tarcisius Resto Phanrang, jota avustivat Denzil Reginald D'Souza ja Joseph Mittathany.

## Lähteet
Wallén

**Wallén**, **Wallen** tai **Walleen** on muun muassa seuraavien henkilöiden sukunimi:

* Carl Edvard Walleen (1819–1856), valtioneuvos, kenraalikuvernöörin kansliapäällikkö, C. J. Walleenin poika
* Carl Johan Walleen (1781–1867), suomalainen maaherra ja valtioneuvos
* Carl Alphonse Walleen-Bornemann (1863–1941), suomalais-tanskalainen vapaaherra, sotilas, kirjailija ja kääntäjä
* Daniel Wallén (s. 1975), ruotsalainen pöytäjääkiekkoilija
* Daniela Wallen (s. 1995), venezuelalainen koripalloilija
* Emil Stjernvall-Walleen (1806–1890), suomalainen valtioneuvos ja ministerivaltiosihteeri
* Göran Wallén (1941–2018), suomalainen urheilutoimittaja
* Jeremias Wallén (1693–1772), suomalainen lakimies, valtiopäiväedustaja ja maaherra
* Karl Magnus Mikael Walleen (1858–1933), suomalainen tilanomistaja ja valtiopäivämies, Vladimir Alfons Walleenin poika
* Lena Hjelm-Wallén (s. 1943), ruotsalainen poliitikko
* Martti (Christian) Wallén (1948–2024), suomalainen bassolaulaja
* Morgan Wallen (s. 1993), yhdysvaltalainen laulaja ja lauluntekijä
* Soffy Walleen (1861–1940), tanskalainen näyttelijä
* Ville Wallén (s. 1976), suomalainen jalkapallomaalivahti
* William Wallén (s. 1991), ruotsalainen jääkiekkoilija
* Vladimir Alfons Walleen (1820–1870), suomalainen kenraalimajuri ja kuvernööri.

## Katso myös
* Wallenius
* Wallenberg (suku)
* Wallenberg
* Wallenstein
* Wallendorff
* Wallentind
Spriggina

**Spriggina** on sukupuuttoon kuollut matoa muistuttava eliö, joka eli ediacarakaudella. Sen pituus oli noin 3 cm ja sillä oli taipuisa ruumis. *Spriggina* kuuluu heimoon Sprigginidae ja se saattaa olla varhainen niveljalkaisten edustaja, mutta se voi kuulua myös nivelmatoihin tai johonkin niveljalkaisten ja nivelmatojen yhteisen kantamuodon lähiryhmään.

## Lähteet
Dickinsonia

***Dickinsonia*** on sukupuuttoon kuollut ediacarakaudella elänyt suku, jonka luokittelusta ei ole täyttä varmuutta. Sen koko vaihteli 4 millimetrin ja 1,4 metrin välillä. Se oli litteä eliö, joka todennäköisesti imi ravintoa alapintansa läpi.

## Lähteet
Saatilla

**Saatilla** on Elokuu-yhtyeen toinen single *[[Hääväki saapuu]]* -debyyttialbumilta. Kappaleen ovat sanoittaneet Jonas Karlsson, Antti Hakala ja Jon Korhonen, ja sen julkaisi EMI Music Finland singlenä 18. toukokuuta 2012. Kappaleelle on julkaistu myös musiikkivideo, josta tuli hetkessä Suomen tv-kanavien esitetyin video. ”Saatilla” oli vuonna 2012 Suomen radiokanavien seitsemänneksi soitetuin single.

## Listasijoitukset

## Lähteet
Kaikki parhaat

**Kaikki parhaat** voi tarkoittaa ainakin seuraavia:

* *[[Kaikki parhaat (Jukka Kuoppamäen albumi)|Kaikki parhaat]]*, Jukka Kuoppamäen kokoelmalevy vuodelta 2000
* *[[Vesku Suomesta – Parhaat|Kaikki parhaat – Vesku Suomesta]]*, Vesa-Matti Loirin musiikkiboksi vuodelta 2001.

## Katso myös
* Parhaat